钦定古今图书集成/明伦汇编/闺媛典/第363卷 > 真真
## 钦定古今图书集成/明伦汇编/闺媛典/第363卷 > 真真

按《筼谷笔谈》：姚文公为承旨时，一日玉堂燕集，声伎
毕奏，有真真者操南音。公疑而问之，泣对曰：“妾建宁
人，西山裔也。父司筦库于济宁，坐盗用县官财，卖妾
以偿，遂流落倡家。”公悯之，遣使白丞相三宝，奴为落
籍，且谓翰林属官王杕曰：“汝无妻，以此姬配汝，吾即
其父也。”赀装皆出于公。杕字杕华，后官至翰林待制。